**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. augusztus 8-án tartandó rendes ülésére**

Az előterjesztés tárgya: A Tiva-Szolg Nonprofit Kft. által elnyert „Tisztítsuk meg az Országot II.” Hulladékfelszámolási pályázat Támogatói Okiratának utólagos elfogadása és a kapcsolódó szerződés jóváhagyása

Melléklet: Támogatói Okirat és Szakmai feladatterv,

Szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/8892- 3/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea  Tiva-Szolg Nonprofit Kft. ügyvezetője | tivaszolgnonprofit@gmail.com |
|  |  |
|  |  |

Egyéb megjegyzés: -

Tiszavasvári, 2024. augusztus 2.

Huri-Szabó Szilvia

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**A Tiva-Szolg Nonprofit Kft. által elnyert „Tisztítsuk meg az Országot II.” Hulladékfelszámolási pályázat Támogatói Okiratának utólagos elfogadása és a kapcsolódó szerződés jóváhagyása**

Tisztelt Képviselő-testület!

Az Energiaügyi Minisztérium és az NHKV (Nemzeti Hulladékgazdálkodási Koordináló és Vagyonkezelő Zrt.) nyilvános pályázati felhívást tett közzé település önkormányzatok, egyházi jogi személyek, civil szervezetek és gazdálkodó szervezetek részére. A pályázat célja az **illegális hulladéklerakók felszámolása** az önkormányzati és közterületeken. A felhívásra a TIVA-SZOLG Nonprofit Kft. a Képviselő-testület jóváhagyásával (83/2024. (III. 28.) Kt. számú határozat) pályázatot nyújtott be.

A Támogató a benyújtott pályázatot hiánypótlást követően támogatásra alkalmasnak minősítette és a **2024. június 06. napján kelt Támogatói Okirat** szerint mindösszesen **18.610.194,- Ft** egyszeri, vissza nem térítendő támogatásban részesítette. A megvalósításra rendelkezésre álló időszak legkésőbbi záró dátuma 2025. július 15.

A pályázatból a Tiva-Szolg Nonprofit Kft. az alábbi területek hulladékmentesítését valósítja meg:

* Dobó István u. 5501/2 hrsz.
* Daráló u. 0371/17, 0371/19 hrsz.
* Erkel Ferenc u. 2613 hrsz.
* Gépállomás u. 2527 hrsz.
* Keskeny u. 6463/44, 6578, 2541/41 hrsz.

A területek megtisztításához kis értékű eszközöket (lapátok, gereblyék, zsákok, kesztyűk, seprűk) is vásárolnak, illetve 438 m3 hulladék elszállítására kötnek szerződést.

A **438 m3 illegális hulladék** gépi összegyűjtésére, szállítójárműre történő rakodására, szállítására és kezelésére a Tiva-Szolg Nonprofit Kft. az árajánlatokat bekérte. A legalacsonyabb ajánlatot az **ÉAK Nonprofit Kft.** (Cg. 15-09-071361, székhely: 4400 Nyíregyháza, Bokréta utca 22.) adta, nettó 13.972.200,- Ft + Áfa értékben. Az elfogadásra javasolt szerződés-tervezet az előterjesztés mellékletét képezi.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. augusztus 2.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (…..) Kt. számú**

**határozata**

**A Tiva-Szolg Nonprofit Kft. által elnyert „Tisztítsuk meg az Országot II.” Hulladékfelszámolási pályázat Támogatói Okiratának utólagos elfogadása és a kapcsolódó szerződés jóváhagyása**

Tiszavasvári Város Önkormányzata Képviselő-testülete

1. Elfogadja a TIVA-SZOLG Nonprofit Kft. „Tisztítsuk meg az Országot II.” Hulladékfelszámolási pályázatból elnyert támogatás Támogatói Okiratában foglaltakat a határozat 1. számú mellékletében foglalt tartalommal.
2. Hozzájárul, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság (Cg. 15-09-063127, székhely: 4440 Tiszavasvári, Báthori u. 6. sz.,) a 438 m3 illegális hulladék gépi összegyűjtésére, szállítójárműre történő rakodására, szállítására és kezelésére az ÉAK Nonprofit Kft-vel (Cg. 15-09-071361, székhely: 4400 Nyíregyháza, Bokréta utca 22.) a határozat 2. számú mellékletét képező szerződés-tervezetet aláírja nettó 13.972.200,- Ft + Áfa értékben.
3. Felkéri a polgármestert, hogy a Tiva-Szolg Nonprofit Kft. ügyvezetőjét jelen határozatról tájékoztassa.

**Határidő:** azonnal **Felelős:** Szőke Zoltán polgármester