**ELŐTERJESZTÉS**

Tiszavasvári Város Önkormányzata

Képviselő-testületének

**2024. augusztus 8-án tartandó rendes ülésére**

**Az előterjesztés tárgya:** **Döntés átmeneti intézkedésekről a járóbeteg ellátás folyamatos működtetésének biztosítása érdekében**

**Mellékletek: -**

**Előterjesztés iktatószáma:** TPH/900/2024.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9., 1.22. pont |
| Szociális és Humán Bizottság | SZMSZ 5. melléklet 1.1., 1.10. pont |

**Az ülésre meghívni javasolt szervek, személyek:**

|  |  |  |
| --- | --- | --- |
| Kornisné Központ intézményvezetője | Makkai Jánosné | [makkai.janosne@gmail.com](mailto:makkai.janosne@gmail.com) |
| Rojó-Med Kft. ügyvezetője | Rojkó Lászlóné | [drrojkolaszlone@gmail.com](mailto:drrojkolaszlone@gmail.com) |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. augusztus 2.

.

**Petruskáné dr. Legeza Tímea**

**témafelelős**

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**Döntés átmeneti intézkedésekről a járóbeteg ellátás folyamatos működtetésének biztosítása érdekében**

**Tisztelt Képviselő-testület!**

A Képviselő-testület **7/2024. (II.15.) Kt. számú határozatával döntött** a *járóbeteg szakorvosi és nem szakorvosi ellátás jövőbeni működtetésével* kapcsolatban.

**A döntés – az átalakulás szempontjából - érintette mind a Tiva-Szolg Kft. által működtetett fizioterápiát, mind a Rojkó-Med Kft. által biztosított egyéb szakorvosi és nem szakorvosi ellátásokat, az alábbiak szerint:**

- Tiva-Szolg. Nonprofit Kft. által ellátott **fizioterápia feladatok** átadása költségvetési szerv részére;

- Rojkó-med Kft. által ellátott **járóbeteg ellátási** feladat átadása költségvetési szerv részére történő átadása.

1. **Fizioterápia**

Korábban már tájékoztattam a képviselő-testületet, hogy **a fizioterápia ellátás kapcsán több fordulós egyeztetésbe kezdtünk a hatóságokkal, minisztériumokkal**, tekintve, hogy a Tiva-Szolg Kft. **számos más városüzemeltetési feladat mellett - a jogszabályváltozás szempontjából érintett – járóbeteg ellátásból egyetlen egy feladatot biztosít**. Ezen egy feladat átadása esetén is azonban **az államháztartási törvény akkor hatályos szabályozása értelmében, meg kellett volna szüntetni a Tiva-Szolg Kft-t.** Egy megoldás látszott járhatónak, **kiválással létrehozni egy új céget és a maradó cégben biztosítani a fizioterápiát**. **Ez esetben a feladatátadást követően a maradó cég szűnt volna meg**. Ezt a jogutódlási feladatot a hivatal és a cég egészen az utolsó lépésig végigvitte. Ekkor azonban április végén a törvény módosításának indoklása szerint **önkormányzati jelzésre módosították az Áht-t. Ettől az időponttól ez a kötelezettség nem áll fent, így tekintettel a cégjogi jogutódlással járó számtalan további feladatra, a testület visszavonta korábbi, a cég átalakulására vonatkozó döntéseit.**

**Így a fizioterápia szakellátással kapcsolatos** - (5711 szakmakódú **gyógytorna** nem szakorvosi feladat ellátása **heti 30 órában** és 5722 szakmakódú **fizioterápia (**asszisztensi tevékenységként) nem szakorvosi feladat ellátása) **heti 25 órában - közszolgáltatási kötelezettséget továbbiakban is a Tiva-Szolg Kft. végzi.**

**Mindemellett a Belügyminisztérium – a NEAK Ellátási és Koordinációs Főosztály korábbi tájékoztatásával ellentétes - állásfoglalást adott ki, melynek lényege, hogy kizárólag a rendelőintézeti formában működő járóbeteg szakellátásra vonatkozik az a törvényi kötelezettség**, hogy **költségvetési szerv formájában** látható el július 1-jétől. A **rendelőintézeti járóbeteg szakellátás** pedig a vonatkozó ágazati jogszabály alapján **legkevesebb 4 szakterületen az** adott területhez tartozó valamennyi **egészségügyi szolgáltatás nyújtását biztosító** és a helyszínen radiológiai és legalább az orvosi laboratóriumi diagnosztikai ellátás 0. szintje és az I. szint elérhetőségét biztosító ellátás.

**Fenti kritériumokat el nem érő szolgáltatók nem tekinthetők rendelőintézeti formában működő egészségügyi intézménynek.**

**Fenti állásfoglalást eljuttattuk a NEAK-hoz és egyeztetést folytattunk a fizioterápia finanszírozásának folyamatossága érdekében. A finanszírozó az állásfoglalásban foglaltak szerint jár el.**

1. **Járóbeteg szakellátás:**

**A Tiszavasvári Városban a járóbeteg szakorvosi és nem szakorvosi ellátás tekintetében azonban az átalakulási folyamat továbbra is zajlik. A „Járóbeteg szakellátás és nem szakorvosi ellátás jövőbeni átszervezéséről” szóló 7/2024. (II.15.) Kt. számú döntés értelmében 2024. július 1. napjától a feladatellátó – a fizioterápia feladatellátás kivételével - a Kornisné Liptay Elza Szociális és Gyermekjóléti Központ (továbbiakban: Kornisné Központ**).

Az érintett szakorvosi- és nem szakorvosi ellátások és az alábbiak:

* **képalkotó diagnosztika és radiológiai terápia**: röntgendiagnosztika és -terápia szakmai főcsoporton belül **röntgendiagnosztika** szakmára **heti 8** szakorvosi óra,
* **belgyógyászat** szakmai főcsoporton belül **belgyógyászat** szakmára **heti 18** szakorvosi óra,
* **sebészet** szakmai főcsoporton belül **sebészet** szakmára **heti 6** szakorvosi óra,
* s**zülészet-nőgyógyászat** szakmai főcsoporton belül **szülészet-nőgyógyászat** szakmára **heti 14** szakorvosi óra,
* **fül-orr-gégegyógyászat** szakmai főcsoporton belül **fül-orr-gégegyógyászat** szakmára **heti 8** szakorvosi óra,
* **szemészet** szakmai főcsoporton belül **szemészet** szakmára **heti 8** szakorvosi óra,
* **bőrgyógyászat** szakmai főcsoporton belül **bőr-és nemi beteg ellátás** szakmára **heti 5** szakorvosi óra,
* **urológia** szakmai főcsoporton belül **urológia** szakmára **heti 6** szakorvosi óra,
* **reumatológia** szakmai főcsoporton belül **reumatológia** szakmára **heti 10** szakorvosi óra,
* **fogászati ellátás** szakmai főcsoporton belül **fogászati röntgen** szakmára **heti 13 nem** szakorvosi óra,
* **kardiológia** szakmai főcsoporton belül **kardiológia** szakmára **heti 8** szakorvosi óra

**A testületi döntés végrehajtása folyamatban van. Az intézmény alapító okirata módosításra került, a működési engedélyezéshez szükséges közreműködői, személyes közreműködői szerződések előkészítésre kerültek, személyi-, tárgyi feltételek – a jelenleg is szünetelő ellátások kivételével – adottak.**

Jelenleg a folyamat ott tart, hogy **2024. július 1. napjával a Kornisné Központ nem kapott működési engedélyt,** mivel az **orvoshiány miatt szünetelő szakmák az engedélyező hatóság álláspontja szerint így nem vihetőek át.** Ezzel kapcsolatban a **hatóságok álláspontja** - előzetes szakmai egyeztetéseink alapján megállapíthatóan - **jelentősen eltérő**. Tekintve azonban, hogy maga az engedélyező hatóság a szüneteltetést nem fogja engedélyezni, a **személyi feltételeknek a kérelem benyújtásához meg kell felelnünk**. Szóbeli egyeztetés alkalmával továbbá azt a tájékoztatást kaptuk, hogy a **szakellátások egyenként nem engedélyeztethetőek,** valamennyi szakmára a jogszabályi feltételek teljesülése után nyújtsuk be **együttesen és elektronikusan a kérelmünket**.

A szünetelő szakmákra több szakorvossal folyamatban lévő tárgyalások alapján azt tudtuk realizálni, hogy az **átadás időpontja tekintetében így - fentiek figyelembe vételével is - módosításra lesz szükség**. A legnagyobb erőfeszítés mellett is nagyon nehéz, főként egy ilyen átalakulás kapcsán szakorvossal szerződni.

1. **Finanszírozás:**

**A működési engedély kérelmet** a Kornisné Központ időközben benyújtotta az engedélyező hatósághoz. Amennyiben a Kornisné Központ **működési engedélyt kap, és az véglegessé válik, lehetőségünk lesz a konkrét időszak meghatározásával 2024. július 1. napjára visszamenőleges hatállyal a kieső időszakra megkötni a feladat-ellátási szerződést a Rojkó-Med Kft-vel. Így kértük a finanszírozást erre tekintettel biztosítani.**

A **Kornisné Központ nevére szóló működési engedély véglegessé válásától, valamint a finanszírozási szerződés aláírásától** pedig már a **Kornisné Központ biztosítaná** a – fizioterápia és gyógytorna kivételével - **járóbeteg szakellátást és nem szakorvosi ellátást. Tekintve, hogy a finanszírozás utólagos, az átadó és átvevő szolgáltatónak szükséges megállapodni finanszírozási kérdésekben.**

Az **Átvevő intézmény** a szerződéses feladatok ellátását az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben (továbbiakban Kormányrendelet) meghatározott **NEAK finanszírozás-, és a NEAK finanszírozás felett**i önkormányzat által biztosított „**kiegészítő összeg”/intézményfinanszírozás terhére látja el.**

Az **ellátás finanszírozásának elsődleges forrása a NEAK által biztosított díjazás,** közvetlenül maga köt az ellátás finanszírozására szerződést a NEAK-kal. A finanszírozási szerződés alapján a **NEAK** a szolgáltató (Átvevő) részére a **Kormányrendelet szerinti díjat havonta, külön jogszabályban meghatározottak szerint utalványozza.**

Célszerű a **Kornisné Központ működési engedély kérelmét úgy benyújtani az engedélyező hatósághoz, hogy a véglegessé vált engedély egy későbbi időponttal jogosítsa** az Átvevő szolgáltatót a feladatellátásra. Ez idő alatt a **NEAK finanszírozási szerződés iránti kérelem is befogadást nyerhetne.** A működési engedély iránti **kérelem** **benyújtásra került**, kedvező elbírálása esetén valószínűsíthetően **2024. szeptember 1. napjáig finanszírozási szerződést is tudna kötni az intézmény.** Annak aláírásáig azonban a **Rojkó- Med Kft. szolgáltatna.**

Az átadó és átvevő szolgáltató közti engedélyeztetési folyamatok összehangolása érdekében, a **kieső időszakra azonban (2024. július 1- várhatóan 2024. 09.01. napjáig**, legkorábban azonban a **Kornisné Központ általi finanszírozási szerződés megkötéséig**) az önkormányzat **határozott idejű feladat-ellátási szerződést kötne az átadó szolgáltatóval**. Így ezen átmeneti időszak engedélyes működése megoldott.

Szükséges továbbá legalább képviselő-testületi határozat szintjén **megállapodni a két szolgáltatónak (átadó-átvevő) a finanszírozás tekintetében.** Javasolt az utólagos finanszírozásra tekintettel, hogy **a feladatellátás átvétele/finanszírozási szerződés megkötése időpontját megelőző két havi finanszírozást az átadó szolgáltató kapja meg**. A 2024 szeptemberi igénylésére a Kornisné Központ **legkorábban novemberben kap központi finanszírozást, ami a likviditást fogja befolyásolni**. Ezért **az intézményfinanszírozás keretében biztosítanunk kell a NEAK finanszírozás esetleges megelőlegezését** a felmerülő kiadások függvényében.

**Nagyon nehéz realizálni az átadás pontos időpontját, mivel az több hatóság összehangolt munkájának eredményeként határozható meg.**

A járóbeteg szakellátás **egészségügyi szolgálati jogviszonyban álló, egészségügyi szakdolgozói után a Kornisné Központ**, mint őket foglalkoztató, a 256/2013. (VII.5.) kormányrendelet 3.§ (1) szerint **az alapbérükhöz és annak szociális hozzájárulási adójához kapcsolódóan támogatási igényt kívánna érvényesíteni** a működtetés kezdő időpontjától. Ennek érdekében **már hónapokkal ezelőtt kezdeményeztük** a **Belügyminisztérium Egészségügyi Humán Erőforrások Főosztályánál,** hogy **az intézmény kerüljön be** az egészségügyi ágazati előmeneteli szabályok hatálya alá tartozó **egészségügyi szolgáltatók jegyzékébe**, hiszen ez **feltétele** a támogatás igénylésének. A Belügyminisztérium tájékoztatása szerint a döntési javaslat előkészítésre került, azonban a **kormányrendelet erre irányuló módosításához szükség van a Kornisné Központ által megkötött hatályos finanszírozási szerződésre**. A **szerződés megkötését követően tehát haladéktalanul szükséges azt megküldeni** a Belügyminisztériumnak, a mielőbbi döntés meghozatala érdekében.

Fentiek alapján javaslom, hogy a Képviselő-testület a határozat-tervezetben foglaltak szerint hozza meg döntését a járóbeteg ellátás folyamatos működtetése érdekében.

Tiszavasvári, 2024. augusztus 2.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (VIII. 8.) Kt. számú**

**határozata**

**Döntés átmeneti intézkedésekről a járóbeteg ellátás folyamatos működtetésének biztosítása érdekében**

Tiszavasvári Város Önkormányzata Képviselő-testülete a ***„Döntés átmeneti intézkedésekről a járóbeteg ellátás folyamatos működtetésének biztosítása érdekében”*** szóló előterjesztéssel kapcsolatban az alábbi határozatot hozza:

**I.** **Dönt arról,** hogy **a**

* **7/2024. (II.15.) Kt. számú határozat** (mely egyben a Tiszavasvári Településszolgáltatási és Vagyonkezelő Nonprofit Kft. 1/2024. (II.15.) számú alapítói döntése)

„**Járóbeteg szakellátás és nem szakorvosi ellátás jövőbeni átszervezéséről”**

* **169/2024. (V. 30.) Kt. számú határozata** (mely egyben a Tiszavasvári Településszolgáltatási és Vagyonkezelő Nonprofit Kft. 12/2024. (V.30.) számú alapítói döntése)

**„a Tiva-Szolg Nonprofit Kft. szétválásáról szóló alapítói döntések, valamint a járóbeteg ellátás átszervezéséről szóló döntések részleges visszavonásáról és módosításáról”**

képviselő-testületi határozatok **azon rendelkezéseit, amelyek a járóbeteg ellátás feladat átvételének időpontjára vonatkoznak**, akként módosítja, hogy a ***Kornisné Liptay Elza Szociális és Gyermekjóléti Központ (***székhelye: 4440 Tiszavasvári, Vasvári Pál u. 87. képviseli: Makkai Jánosné intézményvezető – Kornisné Központ) költségvetési szervet legkorábban a **Kornisné Központ** nevére szóló végleges működési engedély megszerzése és a **finanszírozási szerződés megkötésétől, várhatóan 2024. 09.01. napjától** **jelöli ki** **az alábbi szakorvosi és nem szakorvosi feladatok ellátására:**

Finanszírozott óraszám összesen: **Szakorvosi óraszám 91**, **nem szakorvosi 13**, az alábbi bontásban:

*a)****képalkotó diagnosztika és radiológiai terápia****: röntgendiagnosztika és -terápia szakmai főcsoporton belül röntgendiagnosztika szakmára* ***heti 8 szakorvosi óra,*** *b)* ***belgyógyászat szakmai főcsoporton belül belgyógyászat*** *szakmára heti* ***18 szakorvosi óra*** *c)* ***sebészet*** *szakmai főcsoporton belül sebészet szakmára* ***heti 6 szakorvosi óra****,  
d)* ***szülészet-nőgyógyászat*** *szakmai főcsoporton belül szülészet-nőgyógyászat szakmára* ***heti 14 szakorvosi óra,****e)* ***fül-orr-gégegyógyászat*** *szakmai főcsoporton belül fül-orr-gégegyógyászat szakmára* ***heti 8 szakorvosi óra,****f)* ***szemészet*** *szakmai főcsoporton belül szemészet szakmára* ***heti 8 szakorvosi óra,*** *g)* ***bőrgyógyászat*** *szakmai főcsoporton belül bőr-és nemi beteg ellátás szakmára* ***heti 5 szakorvosi óra,*** *h)* ***urológia*** *szakmai főcsoporton belül urológia szakmára* ***heti 6 szakorvosi óra,****i)* ***reumatológia*** *szakmai főcsoporton belül reumatológia szakmára* ***heti 10 szakorvosi óra*** *j)* ***fogászati*** *ellátás szakmai főcsoporton belül fogászati röntgen szakmára* ***heti 13 nem szakorvosi óra*** *k)* ***kardiológia*** *szakmai főcsoporton belül kardiológia szakmára* ***heti 8 szakorvosi óra***

**II.1** Úgy dönt, hogy **2024. július 1. napjától** **aKornisné Központ** nevére szóló ***-*** a járóbeteg szakellátás szakorvosi és nem szakorvosi feladatellátáshoz szükséges **- végleges működési engedély megszerzése és a** **finanszírozási szerződés megkötéséig, várhatóan 2024. 09.01. napjáig** **a Rojkló-Med Tanácsadó és Szolgáltató Kft**.-vel (székhelye: 4558 Ófehértó, Besenyődi utca 11. szám képviseli: dr. Rojkó Lászlóné ügyvezető) **köt határozott idejű feladat-ellátási szerződést**, a *határozat 1. melléklete* szerinti tartalommal, az **alábbi szakorvosi és nem szakorvosi órák** folyamatos működtetése érdekében:

Finanszírozott óraszám összesen: **Szakorvosi óraszám 91**, **nem szakorvosi 13**, az alábbi bontásban:

*a)****képalkotó diagnosztika és radiológiai terápia****: röntgendiagnosztika és -terápia szakmai főcsoporton belül röntgendiagnosztika szakmára* ***heti 8 szakorvosi óra,*** *b)* ***belgyógyászat szakmai főcsoporton belül belgyógyászat*** *szakmára heti* ***18 szakorvosi óra*** *c)* ***sebészet*** *szakmai főcsoporton belül sebészet szakmára* ***heti 6 szakorvosi óra****,  
d)* ***szülészet-nőgyógyászat*** *szakmai főcsoporton belül szülészet-nőgyógyászat szakmára* ***heti 14 szakorvosi óra,****e)* ***fül-orr-gégegyógyászat*** *szakmai főcsoporton belül fül-orr-gégegyógyászat szakmára* ***heti 8 szakorvosi óra,****f)* ***szemészet*** *szakmai főcsoporton belül szemészet szakmára* ***heti 8 szakorvosi óra,*** *g)* ***bőrgyógyászat*** *szakmai főcsoporton belül bőr-és nemi beteg ellátás szakmára* ***heti 5 szakorvosi óra,*** *h)* ***urológia*** *szakmai főcsoporton belül urológia szakmára* ***heti 6 szakorvosi óra,****i)* ***reumatológia*** *szakmai főcsoporton belül reumatológia szakmára* ***heti 10 szakorvosi óra*** *j)* ***fogászati*** *ellátás szakmai főcsoporton belül fogászati röntgen szakmára* ***heti 13 nem szakorvosi óra*** *k)* ***kardiológia*** *szakmai főcsoporton belül kardiológia szakmára* ***heti 8 szakorvosi óra***

**II.2 Úgy dönt**, hogy a **Rojkó-Med Kft**. részére – a II.1. pontban foglalt közfeladat ellátása érdekében, annak időtartamára - **ingyenesen biztosítja a feladatellátáshoz szükséges ingó és ingatlan vagyontárgyak használatát**, a korábbi szerződésben foglalt tartalommal.

**II.3. Felhatalmazza a polgármestert**

* a feladat-ellátási szerződés aláírására;
* az ingyenes használatra vonatkozó szerződés aláírására;
* jelen döntésben foglaltak végrehajtásához szükséges dokumentumok aláírására;
* jelen határozatban foglalt módosításokat szükség szerint vezesse át a korábbi döntéseken alapuló dokumentumokon.

**Határidő:** azonnal, esedékességkor **Felelős:** Szőke Zoltán polgármester

**III.** A **járóbeteg** szakorvosi és nem szakorvosi feladatok ellátásához szükséges **finanszírozás**t **akként támogatja, hogy**

* a **Kornisné Központ általi feladatellátás átvétele/finanszírozási szerződés megkötése időpontját megelőző kettő havi finanszírozást a Rojkó-Med Kft. kapja meg,** tekintettel az utólagos finanszírozásra;
* a **Kornisné Központ általi feladatellátás átvétele/finanszírozási szerződés megkötése időpontját követő 2 havi finanszírozást az intézményfinanszírozás keretében, a mindenkori költségvetési rendeletben meghatározott mértékben biztosítja a** Kornsiné Központnak **a felmerülő kiadások arányában**.

**Határidő:** azonnal, illetve esedékességkor **Felelős:** Szőke Zoltán polgármester

**IV**. **Felkéri** a **Kornisné Központ intézményvezetőjét**, hogy

* **a finanszírozási szerződés megkötését követően haladéktalanul kezdeményezze - a szerződés megküldésével -** a **Belügyminisztérium Egészségügyi Humán Erőforrások Főosztályánál,** hogy **az intézmény kerüljön be** az egészségügyi ágazati előmeneteli szabályok hatálya alá tartozó **egészségügyi szolgáltatók jegyzékébe,** az egészségügyi szolgálati jogviszonyban álló, egészségügyi szakdolgozói után az alapbérükhöz és annak szociális hozzájárulási adójához kapcsolódó támogatási igény érvényesítése érdekében;
* a **szükséges munkáltatói intézkedéseket határidőben tegye meg**.

**Határidő: esedékességkor Felelős: Makkai Jánosné intézményvezető**

**V**. A korábbi – I. pontban felsorolt - döntések jelen határozatban foglalt **módosításokkal nem érintett** részeit **változatlan tartalommal fenntartja**.

**INDOKOLÁS:**

*A „Járóbeteg szakellátás és nem szakorvosi ellátás jövőbeni átszervezéséről”*szóló **7/2024. (II.15.) Kt. számú döntés értelmében 2024. július 1. napjától a feladatellátó** – a fizioterápia feladatellátás kivételével - **a Kornisné Liptay Elza Szociális és Gyermekjóléti Központ** (továbbiakban: Kornisné Központ).

**A testületi döntés végrehajtása folyamatban van**. Az intézmény alapító okirata módosításra került, a működési engedélyezéshez szükséges közreműködői, személyes közreműködői szerződések előkészítésre kerültek, személyi-, tárgyi feltételek – a jelenleg is szünetelő ellátások kivételével – adottak. A jelenlegi feladatellátó **Rojkó-Med Kft. feladat-ellátási szerződése 2024. június 30. napjával megszűnt.**

**2024. július 1. napjával azonban a Kornisné Központ nem kapott működési engedélyt,** mivel az **orvoshiány miatt szünetelő szakmák az engedélyező hatóság álláspontja szerint így nem vihetőek át.**

Az átadó (Rojkó-Med Kft.) és átvevő (Kornisné Központ) szolgáltató közti engedélyeztetési folyamatok összehangolása érdekében, a **kieső időszakra (2024. július 1- várhatóan 2024. 09.01. napjáig**, legkorábban azonban a **Kornisné Központ általi finanszírozási szerződés megkötéséig**) az önkormányzat **határozott idejű feladat-ellátási szerződést köt az átadó szolgáltatóval**. Így ezen átmeneti időszak engedélyes működése megoldott.

A **Kornisné Központ nevére szóló működési engedély véglegessé válásától, valamint a finanszírozási szerződés aláírásától** pedig már a **Kornisné Központ biztosítaná** a – fizioterápia és gyógytorna kivételével - **járóbeteg szakellátást és nem szakorvosi ellátást. Tekintve, hogy a finanszírozás utólagos, az átadó és átvevő szolgáltatónak szükséges megállapodni finanszírozási kérdésekben.**

Célszerű a **Kornisné Központ működési engedély kérelmét úgy benyújtani az engedélyező hatósághoz, hogy a véglegessé vált engedély egy későbbi időponttal jogosítsa** az Átvevő szolgáltatót a feladatellátásra. Ez idő alatt a **NEAK finanszírozási szerződés iránti kérelem is befogadást nyerhetne.** A működési engedély iránti **kérelem** **benyújtásra került**, kedvező elbírálása esetén valószínűsíthetően **2024. szeptember 1. napjáig finanszírozási szerződést is tudna kötni az intézmény.** Annak aláírásáig azonban a **Rojkó- Med Kft. szolgáltatna.**

A járóbeteg szakellátás **egészségügyi szolgálati jogviszonyban álló, egészségügyi szakdolgozói** után is a Kornisné Központ, mint őket foglalkoztató, a **256/2013. (VII.5.) kormányrendelet 3.§ (1) szerint az alapbérükhöz és annak szociális hozzájárulási adójához kapcsolódóan támogatási igényt kívánna érvényesíteni. Ehhez szükséges, hogy az intézmény szerepeljen** a 256/2013. (VII.5.) Kormányrendelet 2. számú mellékletében, az egészségügyi ágazati előmeneteli szabályok hatálya alá tartozó egészségügyi szolgáltatók jegyzékében.

1. melléklet a …/2024. (VIII.8.) Kt. számú határozathoz

**FELADATELLÁTÁSI SZERZŐDÉS**

**EGÉSZSÉGÜGYI JÁRÓBETEG SZAKELLÁTÁSI – szakorvosi és nem szakorvosi - FELADATOK**

**(tervezet)**

amely létrejött egyrészről

**Tiszavasvári Város Önkormányzata**

Székhelye: 4440 Tiszavasvári, Városháza tér 4.

Képviselője: Szőke Zoltán

Adószám: 15732468-2-15

Telefon: 42/520-500

Telefax: 42/275-000

E-mail: tvonkph@tiszavasvari.hu

a továbbiakban Önkormányzat

másrészről

**Rojkó-Med Tanácsadó és Szolgáltató Kft**.

székhelye: 4558 Ófehértó, Besenyődi utca 11. szám

adószáma: 12451245-1-15,

cégjegyzékszáma: 15-09-075623,

képviseli: **dr. Rojkó Lászlóné ügyvezető**

egészségügyi szolgáltató, (továbbiakban: Rojkó-Med Kft.) - továbbiakban együttesen Felek - között alulírott helyen és időben, az alábbi feltételek mellett:

**PREAMBULUM**

*A „Járóbeteg szakellátás és nem szakorvosi ellátás jövőbeni átszervezéséről”*szóló **7/2024. (II.15.) Kt. számú döntés értelmében 2024. július 1. napjától a feladatellátó** – a fizioterápia feladatellátás kivételével - **a Kornisné Liptay Elza Szociális és Gyermekjóléti Központ** (továbbiakban: Kornisné Központ).

**A testületi döntés végrehajtása folyamatban van**. Az intézmény alapító okirata módosításra került, a működési engedélyezéshez szükséges közreműködői, személyes közreműködői szerződések előkészítésre kerültek, személyi-, tárgyi feltételek – a jelenleg is szünetelő ellátások kivételével – adottak. A jelenlegi feladatellátó **Rojkó-Med Kft. feladat-ellátási szerződése 2024. június 30. napjával megszűnt.**

**2024. július 1. napjával azonban a Kornisné Központ nem kapott működési engedélyt,** mivel az **orvoshiány miatt szünetelő szakmák az engedélyező hatóság álláspontja szerint így nem vihetőek át.**

Az átadó (Rojkó-Med Kft.) és átvevő (Kornisné Központ) szolgáltató közti engedélyeztetési folyamatok összehangolása érdekében, a **kieső időszakra (2024. július 1- várhatóan 2024. 09.01. napjáig**, legkorábban azonban a **Kornisné Központ általi finanszírozási szerződés megkötéséig**) az önkormányzat **határozott idejű feladat-ellátási szerződést köt az átadó szolgáltatóval**. Így ezen átmeneti időszak engedélyes működése megoldott.

**1.A szerződés tárgya**

1.1. **Felek megállapodnak abban**, **hogy a Rojkó-Med Kft. ellátja a Tiszavasvári járóbeteg szakorvosi és nem szakorvosi ellátással kapcsolatos közszolgáltatási kötelezettséget** (a járóbetegszakellátás szakorvosi és nem szakorvosi feladatellátáshoz szükséges végleges működési engedély és a megkötött finanszírozási szerződés birtokában**)** az alábbi szakorvosi és nem szakorvosi feladatellátások tekintetében:

a)**képalkotó diagnosztika és radiológiai terápia**: röntgendiagnosztika és -terápia szakmai főcsoporton belül **röntgendiagnosztika** szakmára **heti 8** szakorvosi óra,  
b) **belgyógyászat** szakmai főcsoporton belül **belgyógyászat** szakmára **heti 18** szakorvosi óra

c) **sebészet** szakmai főcsoporton belül **sebészet** szakmára **heti 6** szakorvosi óra,  
d) s**zülészet-nőgyógyászat** szakmai főcsoporton belül **szülészet-nőgyógyászat** szakmára **heti 14** szakorvosi óra,

e) **fül-orr-gégegyógyászat** szakmai főcsoporton belül **fül-orr-gégegyógyászat** szakmára **heti 8** szakorvosi óra,  
f) **szemészet** szakmai főcsoporton belül **szemészet** szakmára **heti 8** szakorvosi óra,  
g) **bőrgyógyászat** szakmai főcsoporton belül **bőr-és nemi beteg ellátás** szakmára **heti 5** szakorvosi óra,  
h) **urológia** szakmai főcsoporton belül **urológia** szakmára **heti 6** szakorvosi óra,  
i) **reumatológia** szakmai főcsoporton belül **reumatológia** szakmára **heti 10** szakorvosi óra

j) **fogászati ellátás** szakmai főcsoporton belül **fogászati röntgen** szakmára **heti 13 nem** szakorvosi óra

k) **kardiológia** szakmai főcsoporton belül **kardiológia** szakmára **heti 8** szakorvosi óra

**2. Feladatellátási díj, fizetési feltételek:**

2.1 Felek a Nemzeti Egészségbiztosítási Alapkezelő **(a továbbiakban: NEAK) finanszírozáson felüli díj havi összegét 3.9425.000 forintban állapítják meg. A tevékenység ÁFA mentes körbe tartozik.**

A Rojkó-Med Kft. a szerződéses feladatok ellátását az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben (továbbiakban Kormányrendelet) meghatározott **NEAK finanszírozásért, és a NEAK finanszírozás felett** – **jelen szerződés 2.1. pontjában foglalt - kiegészítő összegért vállalja.**

Az ellátás finanszírozásának elsődleges forrása a NEAK által biztosított díjazás. Megbízott – a jelen szerződés alapján - közvetlenül maga köt az ellátás finanszírozására szerződést a NEAK-kal. A finanszírozási szerződés alapján a **NEAK** a szolgáltató részére a **Kormányrendelet szerinti díjat havonta, a vonatkozó jogszabályokban meghatározottak szerint utalványozza.** Önkormányzat jelen szerződés aláírásával **hozzájárul ahhoz, hogy a Rojkó-Med Kft. a finanszírozási szerződés közvetlenül a NEAK-kal álljon fent**. Önkormányzat jelen feladat-ellátási szerződés hatálya alatti időszakra nézve hozzájárul ahhoz, hogy a **NEAK finanszírozási összeg közvetlenül a Rojkó-Med Kft. bankszámláján kerüljön jóváírásra.**

2.2. A NEAK finanszírozáson felüli részt a **Rojkó-Med Kft.** **havonta utólag minden hónap 5. napjáig számlázza az Önkormányzatnak 30 napos fizetési határidővel,** aki a NEAK finanszírozást meghaladó összegről **kiállított számlát annak kézhezvétele után, havonta – a teljesítésigazolás megléte esetén - átutalással teljesíti.**

2.3.A 2.1 pont szerinti díjon felül a Rojkó-Med Kft. a jelen szerződés ellátásával kapcsolatban **egyéb támogatásra, díjra, anyagi vagy egyéb juttatásra az Önkormányzattól nem tarthat igényt.**

2.4. Amennyiben a Rojkó-Med Kft. neki felróható okból a szerződésben foglaltakat nem teljesíti, úgy a mulasztással érintett napokra szolgáltatási díjra nem jogosult, és a mulasztással érintett napokra eső szolgáltatási díjjal megegyező összegű kötbér fizetésre kötelezhető.

**3. A szerződés időtartama**

**Jelen szerződés 2024. július 1. napjától** a **Kornisné Liptay Elza Szociális és Gyermekjóléti Központ** (székhelye: 4440 Tiszavasvári, Vasvári Pál u. 87. képviseli: Makkai Jánosné intézményvezető) általa **járóbeteg szakellátás szakorvosi és nem szakorvosi feladatellátáshoz végleges működési engedély megszerzése és a** **finanszírozási szerződés megkötéséig, várhatóan 2024. 09.01. napjáig** **tartó határozott időre szól**.

**4. A Rojkó-Med Kft. területi ellátási kötelezettsége** **a Tiszavasvári Járáshoz tartozó települések közigazgatási területére terjed ki, az alábbiak szerint:**

1. Röntgendiagnosztika, belgyógyászat, sebészet, szülészet-nőgyógyászat, fül-orr-gégegyógyászat, szemészet, bőrgyógyászat, urológia, reumatológia, kardiológia szakmák tekintetében a területi ellátási kötelezettség: Tiszavasvári, Tiszalök, Tiszadada, Tiszaeszlár és Szorgalmatos települések
2. A fogászati röntgen nem szakorvosi tevékenység területi ellátási kötelezettsége: Tiszavasvári, Tiszalök, Tiszadada, Tiszaeszlár, Szorgalmatos és Tiszadob települések.

**5. Szakmai garanciák**

5.1.A Rojkó-Med Kft.vállalja, hogy a feladat-ellátási kötelezettség címzettjeként jelen szerződés hatálya alatt gondoskodik a járóbeteg szakellátás folyamatos és zökkenőmentes működtetéséről.

5.2. A Rojkó-Med Kft. felelősséggel tartozik a feladat szakmai tartalma és minősége tekintetében is, ennek megfelelően rendszeresen **nyomon követi a szolgáltatások minőségét mérő mutatók alakulását** (ennek körében különösen a járóbeteg szakellátás kapacitás kihasználtságát; szakmánként az egyes beavatkozásokra jutó percátlagokat; valamint a várólisták időbeli hosszának alakulását). Átvevő a teljesítés mérésére az alábbi mutatószámokat alkalmazza:

* esetszám;
* beavatkozásszám;
* egy esetre jutó beavatkozás;
* egy estre jutó ellátási időtartam.

5.3. A Rojkó-Med Kft. nyilatkozik, az ellátás minőségének és színvonalának biztosítása céljából **minőségi indikátorokat képez**, **az ellátás minőségét és a szolgáltatási struktúra megfelelőségét maga is rendszeresen ellenőrzi.**

5.4. A Rojkó-Med Kft. **köteles a feladatellátásra vonatkozó mindenkori jogszabályokat, szabványokat, hatósági, szakhatósági és műszaki előírásokat betartani.**

5.5 A Rojkó-Med Kft. kötelezettséget vállal arra, hogy az egészségügyi közszolgáltatásért felelős szerv ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírtak betartásával, területi ellátási kötelezettséggel nyújtja. E kötelezettsége elmulasztásából eredő a Rojkó-Med Kft. érdekkörében felmerülő kárért teljes felelősséggel tartozik.

5.6 A Rojkó-Med Kft. köteles a tulajdont és a szervezetet érintő bármely változásról az egészségügyi közszolgáltatásért felelő szervet haladéktalanul, de legkésőbb a változás bekövetkezésétől számított 8 napon belül, írásban tájékoztatni.

5.7. Felek megállapodnak abban, hogy **a** Rojkó-Med Kft. **jogosult a feladatellátás érdekében, az ahhoz szükséges személyes közreműködői és közreműködői szerződéseket önállóan megkötni.**

**6. A tárgyi feltételek biztosításával kapcsolatos kérdések**

Az önkormányzat a tulajdonában lévő - feladatellátáshoz szükséges - ingatlan és ingó vagyont a Rojkó-Med Kft. részére ingyenes használatba adja Tiszavasvári Város Önkormányzata Képviselő-testülete …/2024. (VIII.8.) Kt. **számú határozatában kapott felhatalmazás alapján**.

**7. Munkavállalókkal kapcsolatos kérdések**

A Rojkó-Med Kft. köteles a feladatellátáshoz szükséges, a mindenkori hatályos jogszabályokban foglalt személyi minimumfeltételeket biztosítani.

**8. Egészségügyi dokumentációval, adatkezeléssel kapcsolatos kérdések**

A Rojkó-Med Kft. nyilatkozik, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat őrzéséről és kezeléséről az adatvédelemre vonatkozó mindenkori szabályok szerint gondoskodik.

**9. A szerződés felmondása, megszűnése**

9.1.Felek megállapodnak abban, hogy jelen szerződést **rendes felmondással nem lehet felmondani.**

9.2 Felek megállapodnak abban, hogy jelen szerződés **írásban, közös megegyezéssel** megszüntethető.

9.3 Jelen szerződést bármely fél **írásban, rendkívüli felmondással felmondhatja, az alábbi esetekben**:

**A másik fél bármilyen szerződésszegő magatartása esetén,** amennyiben a szerződésszegő fél az erre vonatkozó írásbeli felszólítás átvételét követő 8 napon belül nem tesz eleget a szerződésben foglalt kötelezettségének, a jogosult fél további 8 napon **belül írásban rendkívüli felmondással felmondhatja a szerződést**, **a felmondás közlését követő hónap utolsó napjával.**

9.4. Felmondás esetén a Rojkó-Med Kft. kártérítésre nem jogosult.

9.5.Szerződő Felek nem követnek el szerződésszegést, ha kötelezettségeik teljesítését ”vis maior” akadályozza meg, amely a szerződés aláírását követően következik be.

9.6. Kártérítési kötelezettség nélkül automatikusan megszűnik a szerződés, amennyiben jogszabályváltozás miatt az Önkormányzat fenntartási/ellátási kötelezettsége megszűnik.

**10. Egyéb rendelkezések**

10.1. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

10.2. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

10.3. A Rojkó-Med Kft. képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlatban benyújtott adataiban változás nem történt, és a jelen szerződés aláírására teljes körű felhatalmazással rendelkezik.

10.4. A jelen megállapodásban nem szabályozott kérdésekben a vonatkozó jogszabályok előírásait kell alkalmazni.

10.5. Az Önkormányzat (a továbbiakban e pont alkalmazásában: Adatkezelő) tájékoztatja az a Rojkó-Med Kft., hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Rojkó-Med Kft.-t, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Rojkó-Med Kft.-t, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Rojkó-Med Kft-nek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. Az Átvevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

10.6. Jelen szerződést Tiszavasvári Város Önkormányzata Képviselő-testülete …./2024. (VIII.8.) Kt. számú határozatával hagyta jóvá.

10.7. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 4 eredeti példányban.

Tiszavasvári, 2024. ……………………

………………………… ………………………………

**Tiszavasvári Város Önkormányzata Rojkó-Med Kft.**

**képviseletében képviseletében**

**Szőke Zoltán polgármester Rojkó Lászlóné ügyvezető**

**Pénzügyi ellenjegyző**: